มันนี่ทูเดย์
ธนชาตประมูลหนี้รถ
4 ส.ค. 2559

ธนชาตประมูลหนี้รถ
ธนาคารธนชาต เปิดประมูลซื้อสิทธิเรียกร้องในหนี้สินเชื่อเช่าซื้อรถยนต์ ครั้งที่ 3/2559 จำนวน 4,560 บัญชี เงินต้นตามสิทธิรวม 2,034 ล้านบาท รูปแบบการประมูลแบบรายกลุ่ม โดยระบุราคาแต่ละรายลูกหนี้ ตามแบบฟอร์มการยื่นซองประมูลราคา โดยวิธีปิดซอง ณ ที่ทำการธนาคารธนชาต เปิดจำหน่ายเอกสารประกอบการประมูล ตั้งแต่วันที่ 8-16 ส.ค.นี้ และยื่นซองประมูลวันที่ 24 ส.ค.นี้ สอบถามเพิ่มเติมได้ที่ ธนาคารธนชาต อาคารเพชรบุรี ชั้น 9 โทร. 02-208-5751 และ 02-208-5762
กรมธรรม์อิเล็กทรอนิกส์
นายอภิสิทธิ์ อนันตนาถรัตน กรรมการผู้อำนวยการใหญ่ บริษัท กรุงเทพประกันภัย เปิดเผยว่า บริษัทได้พัฒนาระบบการให้บริการกรมธรรม์รูปแบบใหม่ ด้วยการจัดส่งกรมธรรม์ประกันภัยอิเล็กทรอนิกส์ (e-Policy) ผ่านอีเมลให้ลูกค้า ซึ่งจะได้รับความคุ้มครองและสามารถเคลมได้ทันทีแม้ไม่มีชุดเอกสาร เพื่อเป็นทางเลือกสำหรับลูกค้าที่ต้องการต่ออายุกรมธรรม์หรือทำประกันภัยใหม่ สามารถเลือกรับเอกสารความคุ้มครองทางอีเมลแทนเอกสารตามปกติ